**12-те златни правила за безопасно шофиране**

**1. Сложете колана и се настанете в седалката много плътно**! Осигурете между 90 – 120 градуса свивка на лакътя.Това е позицията за най - бързо овладяване на волана.Ако имате пасажери на задните седалки е задължително да поставят коланите си. Те са най - уязвими.

**2. Левият крак никога не стои над педала за съединителя**, той позиционира тялото на степенката, която се намира вляво на подкалника.

**3. Бъдете концентрирани само в шофирането**! Ако ви се наложи да говорите по телефона , най - добре е да спрете автомобила на безопасно място и да проведете разговора. Системата Хендс Фри /свободни ръце/ сама по себе си подсказва, че нарушава концентрацията Ви, когато говорите по телефона. Според статистиката 30% от катастрофите са причинени от използването на телефона по време на шофиране.

**4.** Бъдете предпазливи, където има пешеходни пътеки. **НЕ ИЗПРЕВАРВАЙТЕ** автомобила, който се движи пред вас, той намаля скоростта до спиране, за да даде предимство на пешеходците.

**5.** Пазете най - уязвимите участници в пътното движение - мотоциклетисти, колоездачи, пешеходци. **Пази детето**!

**6. Ако имате малко дете настанете го в специална анатомична седалка,** закрепена здраво на задната седалка и го стегнете с коланите.

**7.** Напрегнатото ежедневие изморява много, в часовете между 12 часа и 17 часа сте застрашени от заспиване на волана. **Спрете и починете 20 минути. Те не са фатални** за където и да бързате.

**8. Скоростта убива.** Спазвайте ограниченията. Съобразявайте се с пътната настилка и сцеплението, атмосферните условия и състоянието на гумите. Съобразявайте скоростта според вашата индивидуална подготовка така, че да можете да спрете на безопасно разстояние и да не попадате в ситуация, водеща до катастрофа. Вие сте отговорни за живота на пасажерите, които возите в колата.

**9.** Павел Жеков – Рали пилот, Европейски шампион за 1993 год. казва: „ **Никога не шофирайте, ако сте пили алкохол или други упойващи вещества. Те Ви лишават от реалната оценка на ситуацията и това е първата крачка към ПТП. Не се забавлявайте с автомобила, не експериментирайте спортно управление, ако не сте обучени специално за това** “.

**10. Следете движението на автомобилите зад вас** на страничните огледала и огледалото за задно виждане.

**11. Шофирайте плавно,** агресивното управление може да доведе до грешна преценка на пътната обстановка. Когато водачът не е спокоен, възможността за грешки в преценките е много по-голяма.

**12. Избягвайте час пик и задръстванията** , така ще спестите нервно напрежение и гориво.